På slutten av 2009-2010-sesongen ble det satt i gang arbeid på banen for å kunne innfri standardene hos FIFA, og et moderne kunstgressdekke ble lagt. Selv om dette arbeidet var ment å være fullført før 2010-2011-sesongen, måtte Airdrie United spille sin åpningskamp i Alba Challenge Cup mot Ayr United på Alloa Athletics stadion Recreation Park i juli, siden arbeidet hadde blitt forsinket på grunn av mye regn.